ai4bharat/Pralekha huggingface dataset:
संरक्षण मंत्रालय
चौथ्या सागर परिक्रमेसाठी भारतीय नौदलाच्या तयारीला वेग
नवी दिल्ली, 31 ऑगस्ट 2023
भारतीय नौदलाने 27 ऑगस्ट 23 रोजी गोवा इथे चौथ्या सागर परिक्रमा IV च्या तयारीची औपचारिक सुरुवात करण्याचे संकेत दिले आहेत. त्याचाच एक भाग म्हणून, या मोहीमसाठी स्वतःहून पुढे आलेल्या लेफ्टनंट कमांडर दिलना आणि लेफ्टनंट कमांडर रूपा या दोन महिला नौदल अधिकाऱ्यांना मार्गदर्शक आणि प्रशिक्षक बनवण्यासाठी, सागरी विश्व परिक्रमा पूर्ण करणारे गोल्डन ग्लोब रेसचे नायक कमांडर अभिलाष टॉमी यांच्यासोबत सागरी नौकानयन केंद्राने करारावर स्वाक्षरी केली आहे. या करारानुसार अभिलाष टॉमी पुढच्या वर्षी भारतीय नौदलाचे नौकानयन जहाज तारिणीवर प्रशिक्षण देऊन, परिक्रमा मोहीमेवर जाणारा चमू तयार करतील.
कर्मचारी सेवा नियंत्रक आणि भारतीय नौदल नौकानयन संस्थेचे उपाध्यक्ष व्हाईस ऍडमिरल कृष्णा स्वामीनाथन आणि नौदल युद्ध महाविद्यालयालयाचे कमांडंट रिअर ऍडमिरल राजेश धनखड यांच्या उपस्थितीत या करारावर स्वाक्षरी करण्यात आली. या कार्यक्रमाला नौदलातील जवानांची मोठी उपस्थिती होती.
नौदलातील दोन महिला अधिकाऱ्यांच्या प्रभावी सागरी नौकानयन कामगिरीबद्दल व्हाईस ऍडमिरल कृष्णा स्वामीनाथन, यांनी त्यांचे अभिनंदन केले आणि सागर परिक्रमा IV च्या तयारीसाठी त्यांना शुभेच्छा दिल्या. सागरी नौकानयनाच्या प्रयत्नांना सातत्याने पाठबळ दिल्याबद्दल त्यांनी भारतीय नौदलाच्या वतीने कमांडर अभिलाष टॉमी यांचे आभार मानले.
येत्या काही महिन्यांत,या दोन्ही अधिकारी कमांडर अभिलाष टॉमी यांच्या प्रशिक्षणाखालील आव्हानात्मक मोहिमेसाठी कठोर प्रशिक्षण घेतील, या प्रशिक्षणामध्ये अरबी समुद्र, बंगालचा उपसागर आणि हिंद महासागरात अनेक लहान मोठ्या नौकानयन प्रवासाचा समावेश असेल. कमांडर टॉमी नौकानयन मोहिमेतील इतर सहभागींना मार्गदर्शन करतील आणि प्रशिक्षण आस्थापनांमध्ये प्रशिक्षणार्थींशी प्रेरणादायी चर्चा करून त्यांचे अनुभव सामायिक करतील.
‘सागर परिक्रमा IV’ हा यापूर्वी कधीही न केलेला उपक्रम असेल आणि भारताच्या सागरी नौकानयन उपक्रमाती एक महत्त्वपूर्ण पाऊल असेल.R.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
राष्ट्रपती कार्यालय
शिक्षक दिनाच्या पूर्वसंध्येला राष्ट्रपतींकडून शुभेच्छा
नवी दिल्ली, 4 सप्टेंबर 2020
राष्ट्रपती रामनाथ कोविंद यांनी शिक्षक दिनाच्या पूर्वसंध्येला देशातल्या शिक्षकांना शुभेच्छा दिल्या आहेत.
देशभरातल्या शिक्षकांना माझ्या मनःपूर्वक शुभेच्छा. आधुनिक काळातले एक थोर शिक्षक आणि माजी राष्ट्रपती डॉ सर्वपल्ली राधाकृष्णन यांचा जन्मदिन आपण शिक्षक दिन म्हणून साजरा करतो.
थोर तत्त्ववेत्ते, डॉ सर्वपल्ली राधाकृष्णन यांनी शिक्षकाची भूमिका म्हणजे केवळ शिक्षण देणारा इतकी मर्यादित नव्हे तर नैतिक गुरु आणि विद्यार्थ्यामध्ये मुल्ये बिंबवणारा अशी परिभाषित केली. आपल्या समृध्द संस्कृतीचा वारसा आत्मसात करण्यासाठी शिक्षक आपल्या विद्यार्थ्यांना मदत करतात. आदर्श शिक्षक आपल्या विद्यार्थ्यांना त्यांची उद्दिष्टे साध्य करण्यासाठी सातत्याने प्रोत्साहन देतात. शिक्षक हे विद्यार्थ्यांसाठी मार्गदर्शक असून राष्ट्र उभारणीसाठी त्यांचे मोलाचे योगदान आहे. म्हणूनच भारतीय संस्कृतीत गुरु-शिष्य परंपरेला विशेष महत्वाचे स्थान आहे.
बदलत्या काळानुरूप, आपल्या युवा पिढीला सज्ज करण्यासाठी, शिक्षणासाठी आणि समाजासाठी अधिक प्रभावीपणे योगदान देण्यासाठी मदत करणाऱ्या, अध्यापनाच्या नव्या पद्धतींची हाक आहे. आपला विद्वान शिक्षकगण मार्गदर्शन करत राहून या महान राष्ट्राचे भविष्य घडवेल असा विश्वास राष्ट्रपतींनी व्यक्त केला आहे.
शिक्षक वर्गाला माझ्या शुभेच्छा, येत्या काळात आपल्या देशाला कीर्तीच्या नव्या शिखरावर नेणारे ज्ञानवान विद्यार्थी घडवण्यासाठीच्या त्यांच्या कार्यात मी मोठे सुयश चिंतितो असे त्यांनी आपल्या संदेशात म्हटले आहे.
राष्ट्रपतींच्या हिंदीमधल्या संदेशासाठी इथे क्लिक कराB.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 242
मंत्रिमंडळ
आपत्तीचे व्यवस्थापन, पुनर्बांधणी आणि सुधारणा या क्षेत्रात सहकार्याबाबत भारत आणि बांगलादेश यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 18 ऑगस्ट 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला राष्ट्रीय आपत्ती व्यवस्थापन प्राधिकरण , गृह मंत्रालय, भारत आणि बांग्लादेशच्या आपत्ती व्यवस्थापन आणि मदत मंत्रालय यांच्यात मार्च 2021 मध्ये आपत्ती व्यवस्थापन, लवचिकता आणि तीव्रता रोखण्यात सहकार्यासंबंधी सामंजस्य कराराबाबत अवगत करण्यात आले.
फायदे:
या सामंजस्य करारामध्ये एक यंत्रणा स्थापन करण्याचा प्रस्ताव आहे ज्याद्वारे भारत आणि बांगलादेश या दोन्ही देशांना परस्परांच्या आपत्ती व्यवस्थापन यंत्रणेचा फायदा होईल आणि यामुळे आपत्ती व्यवस्थापनाच्या क्षेत्रात सज्जता, प्रतिसाद आणि क्षमता वाढवण्याची क्षेत्रे मजबूत होण्यास मदत होईल.
सामंजस्य कराराची ठळक वैशिष्ट्ये:
- मदत, प्रतिसाद, पुनर्बांधणी आणि सुधारणा क्षेत्रात मोठ्या प्रमाणावर आपत्ती  त्यांच्या संबंधित प्रदेशात उद्भवलयास दोन्ही पक्षांच्या विनंतीनुसार परस्पर सहकार्य पुरवणे.
- संबंधित माहिती, रिमोट सेन्सिंग डेटा आणि इतर वैज्ञानिक डेटाची देवाणघेवाण आणि आपत्ती प्रतिसाद, सुधारणा , तीव्रता रोखणे, लवचिकता सुनिश्चित करण्यासाठी क्षमता वाढवणे आदीच्या अनुभव/सर्वोत्तम पद्धती सामायिक करणे.
- प्रगत माहिती तंत्रज्ञान, पूर्वसूचना प्रणाली, रिमोट सेन्सिंग आणि दिशादर्शक सेवा आणि आपत्तीची तयारी, प्रतिसाद आणि शमन आणि अधिक रिअल टाईम डेटा सामायिकीकरणासाठी कौशल्य क्षेत्रात सहकार्य वाढवणे .
- आपत्ती व्यवस्थापन क्षेत्रातल्या अधिकाऱ्यांच्या प्रशिक्षणाला मदत करणे .
- दोन्ही देशांदरम्यान संयुक्त आपत्ती व्यवस्थापन सराव आयोजित करणे .
- आपत्ती प्रतिरोधक यंत्रणा तयार करण्यासाठी मानके, अत्याधुनिक तंत्रज्ञान आणि साधने सामायिक करणे .
- आपत्ती व्यवस्थापन क्षेत्रातील मार्गदर्शक तत्त्वे आणि पाठ्यपुस्तके म्हणून प्रकाशने आणि साहित्याची देवाणघेवाण आणि आपत्ती व्यवस्थापन, जोखीम कमी करणे आणि सुधारणा क्षेत्रात संयुक्त संशोधन उपक्रम आयोजित करता येईल.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
शालेय अभ्यासक्रम अर्ध्यापर्यंत कमी करण्याचा प्रस्ताव-प्रकाश जावडेकर
नवी दिल्ली, 12 डिसेंबर 2018
विद्यार्थ्यांमधील गुणवत्ता हेरून त्याला खतपाणी घालण्याची जबाबदारी शिक्षकांची आहे असे केंद्रीय मनुष्यबळ विकास मंत्री प्रकाश जावडेकर यांनी म्हटले आहे. नवी दिल्लीत राष्ट्रीय बालभवनात ‘कला उत्सव’ चे उद्घाटन केल्यावर ते बोलत होते. सध्या विद्यार्थी आठव्या इयत्तेपासून अभ्यासात इतके बुडलेले असतात की त्यांना त्यांची आवड जोपासण्यासाठी पुरेसा वेळ मिळत नाही. विद्यार्थ्यांना त्यांच्यातली सुप्त प्रतिभा विकसित करण्यासाठी पुरेसा वेळ मिळाला यासाठी सध्याचा अभ्यासक्रम अर्ध्यापर्यंत कमी करण्याचा प्रस्ताव आहे असे जावडेकर म्हणाले.
या महोत्सवात संगीत, नृत्य, चित्रकलेतील राष्ट्रीय स्तरावरील स्पर्धा आयोजित करण्यात आली असून राज्ये आणि केंद्रशासित प्रदेशातील सुमारे 350 विद्यार्थी यात सहभागी झाले आहेत.
B.Gokhale/S.Kane/P.Kor
(Visitor Counter : 41
उपराष्ट्रपती कार्यालय
उपराष्ट्रपतींनी उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा निमित्त राष्ट्राला दिल्या शुभेच्छा
नवी दिल्ली, 21 मार्च 2023
उपराष्ट्रपती जगदीप धनखड यांनी नागरिकांना उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा निमित्त देशवासियांना शुभेच्छा दिल्या आहेत. त्यांचा संदेश खालीलप्रमाणे
“उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा निमित्त नागरिकांना माझ्याकडून शुभेच्छा.
देशात एकसमान आनंद आणि सहअस्तित्वाची भावना जागवणारा आपल्या पारंपारिक नववर्षाचा आरंभ भारतात वेगवेगळ्या नावांनी ओळखला जातो. हे प्रत्येक सण साजरे करण्याच्या पद्धती वेगवेगळ्या आहेत पण आपल्या विविधरंगी संस्कृतीची समृद्धता दाखवणारा एक वारसा यातून दाखवता येतो.
नवीन वर्ष आपल्याला आनंद, शांती आणि समृद्धी घेऊन येवो.
खाली त्यांच्या संदेशाचा हिंदी अनुवाद आहे.
“उगादी, गुड़ी पड़वा, चैत्र शुक्लादि, चेती चाँद, नवरेह और साजिबु चेरोबा के पावन अवसर पर मैं अपने सभी देशवासियों को हार्दिक बधाई और शुभकामनाएं देता हूं।
भारत के विभिन्न हिस्सों में अलग-अलग नामों से मनाए जाने वाले ये त्यौहार हमारे पारंपरिक नव वर्ष की शुरूआत के प्रतीक हैं और पूरे देश में खुशी और एकजुटता की भावना का संचार करते हैं। ये उत्सव, रूप में अद्वितीय लेकिन सार में एक हैं, हमारी सामासिक संस्कृति की समृद्धि का एक और प्रमाण हैं।
मैं कामना करता हूं कि नया साल सभी के लिए खुशहाली, शांति एवं समृद्धि लेकर आए।”
R.Aghor/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
वित्त आयोग
15 व्या वित्त आयोगाची अहवालावरील चर्चा पूर्ण
नवी दिल्ली, 30 ऑक्टोबर 2020
अध्यक्ष श्री एन. के. सिंह यांच्या अध्यक्षतेखाली पंधराव्या वित्त आयोगाने  आज सन 2021-2022 ते 2025-2026 च्या अहवालावरील चर्चा विचारविनिमया अंती संपविली. या अहवालावर 15 व्या आयोगाचे अध्यक्ष श्री एन. के. सिंह आणि आयोगाचे सदस्य श्री अजय नारायण झा, प्रा. अनुप सिंह, डॉ. अशोक लाहिरी आणि डॉ. रमेश चंद यांनी स्वाक्षऱ्या केल्या.
आयोगाने आपला अहवाल मा. राष्ट्रपतींकडे सादर करण्यासाठी वेळ मागितला होता. राष्ट्रपती कार्यालयाद्वारे कळविण्यात आले आहे की, 9 नोव्हेंबर 2020 रोजी अहवाल सादर केला जाईल. तद्नंतर, पुढील महिन्याच्या शेवटी आयोग, या अहवालाची प्रत पंतप्रधानांना सादर करेल.
केंद्रीय अर्थमंत्र्यांनी भारत सरकारच्या कृती अहवालासह हा अहवाल संसदेत मांडला आहे.
अहवालात 2021 -22 ते 2025-26 पर्यंत या 5 वित्तीय वर्षांशी संबंधित शिफारसी असुन डिसेबंर 2000 मध्ये राष्ट्रपतींना सादर केलेल्या सन 2020 - 21 च्या पंधराव्या वित्त आयोगाचा अहवाल सरकारने कृती अहवालासह संसदेत सादर केला होता.
घटनेच्या अनुच्छेद 280 च्या कलम  च्या अनुषंगाने राष्ट्रपतींनी 15 व्या वित्त आयोगाची स्थापना केली, वित्त आयोग  अधिनियम, 1951,  तरतूदींसह अध्यक्ष श्री एन. के. सिंग, श्री शक्तीकांता दास, डॉ. अनूपसिंह, डॉ. अशोक लाहिरी, डॉ. रमेश चंग आणि सदस्य म्हणून श्री अरविंद मेहता यांची निवड व श्री. शक्तीकांत दास यांच्या कार्यकाळ संपल्यामुळे श्री अजय नारायण झा यांची सदस्य म्हणून नियुक्ती करण्यात आली.
केंद्र आणि राज्य सरकार, विविध स्तरातील स्थानिक सरकारी अधिकारी, अध्यक्ष आणि मागील वित्त आयोगाचे सदस्य, आयोगाची सल्लागार समिती आणि इतर मान्यवर तज्ज्ञ, प्रतिष्ठित शैक्षणिक संस्था यांच्याशी व्यापक चर्चा झाल्यानंतर आयोगाने त्यांच्या अहवालाला अंतिम स्वरुप दिले आहे.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
केंद्रीय मंत्री धर्मेंद्र प्रधान यांच्या हस्ते राष्ट्रीय शिक्षण धोरणासंबंधी काही उपक्रमांचा आरंभ आणि राष्ट्रीय शिक्षण धोरणाच्या अंमलबजावणीनंतर वर्षभरातील कामगिरीविषयीच्या एका पुस्तिकेचे प्रकाशन होणार
नवी दिल्ली, 23 ऑगस्ट 2021
राष्ट्रीय शिक्षण धोरण 2020च्या अंमलबजावणीच्या वर्षपूर्तीनिमित्त शिक्षण मंत्रालयाच्या शालेय शिक्षण आणि साक्षरता विभागाने राष्ट्रीय शिक्षण धोरणाच्या अंमलबजावणीनंतर केलेल्या कामगिरीविषयी एक पुस्तिका तयार केली आहे. केंद्रीय शिक्षण मंत्री धर्मेंद्र प्रधान यांच्या हस्ते 24 ऑगस्ट 2021 रोजी या पुस्तिकेचे दूरदृश्य प्रणालीच्या माध्यमातून प्रकाशन होईल. या पुस्तिकेशिवाय राष्ट्रीय शिक्षण धोरण 2020 संबंधी काही इतर उपक्रमांचाही शिक्षण मंत्री शुभारंभ करतील.
यामध्ये निपुण भारत हे मूलभूत साक्षरता आणि संख्याज्ञान यासंबंधीचे शैक्षणिक साधन व निपुण भारत लागू करण्यासाठी पाचशे आणि केंद्रशासित प्रदेशांना तसेच शिक्षकांना सहाय्यकारी करणारे वेगळे मूलभूत साक्षरता आणि संख्याज्ञान यासाठीचे DIKSHA वरील संसाधने, व्हर्च्युअल थेट वर्ग आणि व्हर्चुअल प्रयोगशाळा यांच्यासारखे सुधारित डिजिटल शिक्षणासाठीच्या मंचाच्या माध्यमातून खुल्या शिक्षणासाठीच्या राष्ट्रीय संस्था म्हणजेच NIOS च्या व्हर्च्युअल शाळा, NCERT चे पर्यायी 2021- 22 या वर्षासाठीचे शैक्षणिक वेळापत्रक आणि त्यातील अध्ययन फलनिष्पत्तीच्या अनुषंगाने असलेले रोचक आणि आव्हानात्मक साप्ताहिक उपक्रम , अभ्यासक्रमातील किंवा पाठ्यपुस्तकालील संकल्पना आणि धडे यांचे साप्ताहिक वेळापत्रक यांचा समावेश असेल.
केंद्रीय शिक्षण मंत्री आणि सामाजिक न्याय व सक्षमीकरण मंत्री विरेन्द्र कुमार यांच्या हस्ते प्रिया या NCERT ने काढलेल्या पुस्तिकेचेही प्रकाशन होईल. सर्वसमावेशक शिक्षणाच्या दृष्टीने मुलांच्या घडणीच्या वर्षामध्ये त्यांच्यामध्ये सक्षमतेचे विचार आणि सवयी रुजवण्यासाठी प्रिया ही NCERT ने दिव्यांग सक्षमीकरण विभागाच्या सहकार्याने तयार केलेली पुस्तिका आहे.
राष्ट्रीय शिक्षण धोरण 2020 हे संपूर्ण शिक्षण पद्धतीत सर्व स्तरांवर महत्वपूर्ण बदल घडवून आणत असल्यामुळे राष्ट्रीय शिक्षण धोरण 2020 लागू करण्यासाठी शालेय शिक्षण आणि साक्षरता विभाग कसून काम करत आहे आणि या विभागाने राष्ट्रीय शिक्षण धोरण लागू करण्यासाठी SARTHAQ हा दिशादर्शक आणि सर्वसमावेशक कार्यक्रम हाती घेतला आहे. एका वर्षात या विभागाने शालेय शिक्षण क्षेत्रात बदल घडवून आणणारे अनेक मैलाचे दगड पार केले. यामध्ये मुलभूत साक्षरता आणि संख्याज्ञान यासंबंधीचे निपुण भारत मिशन, राष्ट्रीय शैक्षणिक धोरणाची सुसंगत अशी समग्र शिक्षण योजना, राष्ट्रीय डिजिटल शिक्षण आराखडा , NISHTHA माध्यमिक शिक्षकांची क्षमतावाढ, मूल्यमापनातील सुधारणा, DIKSHA वरील डिजिटल कन्टेन्ट इत्यादींचा समावेश आहे.
विभागाचे वरिष्ठ अधिकारी स्वायत्त शिक्षण संस्थांचे अध्यक्ष तसेच सर्व राज्य आणि केंद्रशासित प्रदेशांच्या शालेय शिक्षण विभागाचे वरिष्ठ अधिकारी या कार्यक्रमाला उपस्थित असतील. कार्यक्रमानंतर निपुण भारत योजनेच्या यश संपादनाच्या दृष्टीने राज्य आणि केंद्रशासित प्रदेश व SCERTs यांच्यासह एक कार्यशाळा होईल .S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
सुक्ष्म, लघु आणि मध्यम उदयोग मंत्रालय
"खादी” ब्रॅण्डच्या नावाखाली बनावट पीपीई किटसची कंपन्याकडून विक्री, केव्हीआयसीचा कायदेशीर कारवाईचा विचार
नवी दिल्ली, 4 मे 2020
खादी आणि ग्रामोद्योग आयोगाच्या  निदर्शनाला आले आहे की काही अप्रामाणिक उद्योग कंपन्या ‘खादी इंडिया’चा नोंदणीकृत ट्रेडमार्क लोगो फसव्या पद्धतीने वापरून वैयक्तिक संरक्षक अंगरखे  किट्स तयार करून विकत आहेत. केव्हीआयसीने स्पष्ट केले आहे कि आतापर्यंत त्यांनी बाजारात विक्रीसाठी पीपीई किटस आणलेले नाहीत.
दरम्यान खादी उत्पादनाच्या छाप्यात बनावट पीपीई किटस विकले जात असल्याची माहिती मिळाली असून असे करणे पूर्णपणे चुकीचे आणि सुरक्षेबाबत दिशाभूल करणारे आहे, असे आयोगाने म्हटले आहे. आयोगाने स्पष्ट केले आहे की केव्हीआयसी आपल्या उत्पादनांसाठी खास डबल ट्विस्टेड हातमागाच्या, हाताने विणलेल्या खादी कापडाचा वापर करते आणि म्हणून पॉलिस्टर आणि पॉलीप्रोपीलिन सारख्या न विणलेल्या कापडापासून बनवलेले किटस खादी उत्पादने किंवा केव्हीआयसी-मान्यताप्राप्त उत्पादने नाहीत.
केव्हीआयसीचे अध्यक्ष विनय कुमार सक्सेना म्हणाले की केव्हीआयसीने खादी फॅब्रिकची स्वतःची पीपीई किटस विकसित केली असून ती चाचणीच्या विविध टप्प्यांमध्ये आहेत. “अजूनतरी आम्ही बाजारात खादी पीपीई किटस आणलेली नाहीत. ‘खादी इंडिया’ च्या नावावर फसवणूक करून पीपीई किटस विक्री करणे बेकायदेशीर आहे. त्याच बरोबर त्यांच्या वापरामुळे कोरोना आजाराच्या रूग्णांबरोबर नियमितपणे काम करणारे आपले डॉक्टर, वैज्ञानिक आणि निम-वैद्यकीय कर्मचारी यांच्या सुरक्षेस गंभीर धोका उद्भवू शकतो, असे ते म्हणाले. केव्हीआयसी अशा प्रकारे फसवणूक करणार्यांविरुद्ध कायदेशीर कारवाई करण्याचा विचार करत आहे, असे सक्सेना म्हणाले.
दिल्लीतील एका कंपनीने बनवलेले बनावट पीपीई किट्स केव्हीआयसीचे उप- मुख्य कार्यकारी अधिकारी सत्य नारायण यांच्या लक्षात आणून देण्यात आले आहेत. केव्हीआयसीने कोणतीही पीपीई किटस विक्री सुरू केली नाही किंवा कोणत्याही खासगी एजन्सीला आउटसोर्स केलेले नाही, अशी माहिती त्यांनी दिली.
सध्या केव्हीआयसी केवळ खास संरचनेच्या खादी फेस मास्कचे उत्पादन आणि वितरण करत आहे जे सर्वोच्च सुरक्षा मानकांशी सुसंगत आहे. हे मास्क तयार करण्यासाठी केव्हीआयसी डबल ट्विस्टेड खादी कापड वापरत आहे. कारण यामुळे 70 टक्के आर्द्रता आतमध्ये टिकवून ठेवता येते. तसेच हे मास्क हातमागावर आणि हाताने विणलेल्या खादी कापडाचे बनलेले आहेत. ते श्वास घेण्यायोग्य, धुण्यायोग्य असून त्याची जैविक पद्धतीने विल्हेवाट  लावता येते.G.Chippalkatti/S.Kane/Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकत्रित कोविड-19 लसीकरणाने पार केला 197.31 कोटीचा टप्पा
12 ते 14 वयोगटातील किशोरांना दिल्या पहिल्या लसीच्या 3.64 कोटी हून अधिक मात्रा
भारताची सध्याची उपचाराधीन रुग्ण संख्या 96,700
गेल्या 24 तासात 11,793 नवीन रूग्णांची नोंद
रुग्ण बरे होण्याचा सध्याचा दर 98.57%
सध्याचा साप्ताहिक पॉझिटिव्हिटी दर 3.36%
आज सकाळी सात वाजता प्राप्त झालेल्या तात्पुरत्या अहवालानुसार, भारताची कोविड 19 लसीकरणाची व्याप्ती 197.31 कोटीहून अधिक  पर्यंत पोहचली आहे. 2,56,30,111 सत्रांच्या माध्यमातून हे यश साध्य करण्यात आले आहे.
12 ते 14 वयोगटातील मुलामुलींसाठी 16 मार्च 2022 पासून कोविड19 विरोधी लसीकरण सुरू झाले. आतापर्यंत 3.64 कोटी  हून अधिक पौगंडावस्थेतील मुलामुलींना कोविड-19 विरोधी लसीची पहिली मात्रा देण्यात आली आहे. त्याचप्रमाणे, 18 ते 59 वयोगटातील लोकांना कोविड-19 खबरदारीचा डोस देण्यास 10 एप्रिल 2022 रोजी सुरूवात झाली.
आज सकाळी 7 वाजता प्राप्त झालेल्या तात्पुरत्या अहवालानुसार आलेली एकत्रित आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,799
|
|
2nd Dose
|
|
1,00,62,793
|
|
Precaution Dose
|
|
56,54,058
|
|
FLWs
|
|
1st Dose
|
|
1,84,23,438
|
|
2nd Dose
|
|
1,76,22,829
|
|
Precaution Dose
|
|
1,00,88,287
|
|
Age Group 12-14 years
|
|
1st Dose
|
|
3,64,58,204
|
|
2nd Dose
|
|
2,29,25,965
|
|
Age Group 15-18 years
|
|
1st Dose
|
|
6,03,58,595
|
|
2nd Dose
|
|
4,85,54,875
|
|
Age Group 18-44 years
|
|
1st Dose
|
|
55,81,70,414
|
|
2nd Dose
|
|
50,06,89,143
|
|
Precaution Dose
|
|
27,62,110
|
|
Age Group 45-59 years
|
|
1st Dose
|
|
20,34,33,447
|
|
2nd Dose
|
|
19,32,99,418
|
|
Precaution Dose
|
|
24,74,671
|
|
Over 60 years
|
|
1st Dose
|
|
12,72,42,917
|
|
2nd Dose
|
|
12,07,21,650
|
|
Precaution Dose
|
|
2,37,91,583
|
|
Precaution Dose
|
|
4,47,70,709
|
|
Total
|
|
1,97,31,43,196
भारतात सध्या उपचार घेत असलेल्या रूग्णांची संख्या 96,700 इतकी असून अशा रूग्णांची संख्या देशातील एकूण पॉझिटिव्ह रूग्णांच्या 0.22% इतकी आहे
परिणामी, भारताचा कोविडमधून रूग्ण बरे होण्याचा दर 98.57% इतका आहे. गेल्या 24 तासात, 9,486 रूग्णबरे झाले असून बरे झालेल्या रूग्णांची एकत्रित संख्या  4,27,97,092 इतकी झाली आहे.
गेल्या 24 तासांत 11,793 नवीन रूग्णांची नोंद देशभरात झाली.
गेल्या 24 तासात, एकूण 4,73,717 इतक्या कोविड-19 चाचण्या करण्यात आल्या असून भारताने आतापर्यंत 86.14 कोटी  इतक्या चाचण्या करण्यात आल्या आहेत.
देशात साप्ताहिक पॉझिटिव्हिटी दर सध्याच्या घडीला 3.36% इतका असून दैनंदिन पॉझिटिव्हिटी दर 2.49% असल्याची नोंद झाली आहे.
आरोग्य आणि कुटुंब कल्याण मंत्रालय
कोविड-19 लसीकरण- 88 वा दिवस
टीका उत्सवाच्या 3 ऱ्या दिवशी एकूण लसीकरणाने 11 कोटींचा टप्पा ओलांडला
टीका उत्सवामुळे सुमारे 1 कोटी लसींच्या मात्रा गेल्या तीन दिवसात दिल्या गेल्या
आज रात्री 8 वाजेपर्यंत देशभर 25 लाख मात्रांचे व्यवस्थापन
नवी दिल्ली, 13 एप्रिल 2021
देशव्यापी टीका-उत्सवाच्या आजच्या 3 ऱ्या दिवशी कोविड लसीकरणाने 11 कोटींचा टप्पा ओलांडला. आज रात्री 8 वाजेपर्यंत देण्यात आलेल्या मात्रांची संख्या 25 लाखांच्या पुढे गेली आहे. रोज 45,000 कोविड लसीकरण केंद्रे सरासरी प्रतिदिन कार्यरत असतात. आज 67,893 कोविड लसीकरण केंद्रे कार्यरत होती. याशिवाय 21,000 पेक्षा जास्त तात्पुरती कोविड लसीकरण केंद्रे, कामाच्या ठिकाणची कोविड लसीकरण केंद्रे यामुळे लाभार्थींच्या संख्येत मोठी भर पडली.
आज रात्री 8 वाजेपर्यंतच्या तात्पुरत्या अहवालानुसार लसींच्या एकूण 11,10,33,925 मात्रा देण्यात आल्या.
या 11 कोटींच्या आकडेवारीमध्ये लसीची पहिली मात्रा घेणाऱ्या 90,48,079 आरोग्य कर्मचाऱ्यांचा आणि लसीची दुसरी मात्रा घेणाऱ्या 55,80,569 आरोग्य कर्मचाऱ्यांचा तसेच लसीची पहिली मात्रा घेणाऱ्या आघाडीवर काम करणाऱ्या 1,01,33,706 कर्मचाऱ्यांचा, लसीची दुसरी मात्रा घेणाऱ्या आघाडीवर काम करणाऱ्या 50,09,457 कर्मचाऱ्यांचा, लसीची पहिली मात्रा घेणाऱ्या 45 ते 59 वर्षे वयोगटातील 3,55,65,610 लाभार्थ्यांचा आणि दुसरी मात्रा घेणाऱ्या 45 ते 59 वर्षे वयोगटातील 8,17,955 लाभार्थ्यांचा तसेच पहिली मात्रा घेणाऱ्या 60 वर्षावरील वयोगटातील 4,24,18,287 लाभार्थ्यांचा, पहिली मात्रा घेणाऱ्या 60 वर्षावरील वयोगटातील 24,60,262 लाभार्थ्यांचा समावेश आहे.
|
|
HCWs
|
|
FLWs
|
|
Age Group 45-60
years
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
90,48,079
|
|
55,80,569
|
|
1,01,33,706
|
|
50,09,457
|
|
3,55,65,610
|
|
8,17,955
|
|
4,24,18,287
|
|
24,60,262
|
|
9,71,65,682
|
|
1,38,68,243
एकूण 25,00,883 मात्रा आज रात्री 8 वाजेपर्यंत देण्यात आल्या. तात्पुरत्या अहवालानुसार यामध्ये 21,22,686 लाभार्थ्यांना लसीची पहिली मात्रा तर 3,78,197 लाभार्थ्यांना लसीची दुसरी मात्रा देण्यात आली. याबाबतचा अंतिम अहवाल आज रात्री उशिरा पूर्ण होईल.
|
|
Date: 13th April 2021 
|
|
HCWs
|
|
FLWs
|
|
Age Group 45-60 years
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
14,462
|
|
22,466
|
|
55,156
|
|
90,245
|
|
13,47,435
|
|
58,301
|
|
7,05,633
|
|
2,07,185
|
|
21,22,686
|
|
3,78,197
S.Thakur/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
माहिती आणि प्रसारण मंत्रालय
52 व्या इफफीच्या भारतीय पॅनोरामा विभागातील “अभिजान’ या चित्रपटाद्वारे बंगाली सिनेमाच्या सुवर्णयुगातील ज्येष्ठ आणि सुप्रसिद्ध अभिनेते सौमित्र चॅटर्जी यांना आदरांजली
पणजी, 27 नोव्हेंबर 2021
बंगाली चित्रपट सृष्टीतल्या सुवर्णयुगातील बिनीचे शिलेदार, सुप्रसिद्ध आणि विशेषतः शोकात्म भूमिकांसाठी नावाजले गेलेले ज्येष्ठ अभिनेते दिवंगत सौमित्र चॅटर्जी यांना 52 व्या इफफीच्या भारतीय पॅनोरामा विभागात “अभिजान’ या चित्रपटातून आदरांजली वाहण्यात आली आहे.
“अभिजान  हा चित्रपट सौमित्र चॅटर्जी यांच्या खऱ्या आयुष्यातील प्रवासावर आधारित आहे. सौमित्र चॅटर्जी केवळ एक अभिनेते नव्हते, तर ते एक चालती-बोलती संस्थाच होते.” असे मत, या चित्रपटातील अभिनेत्री, पाओली दाम, यांनी व्यक्त केले. इफफीमध्ये झालेल्या पत्रकार परिषदेत त्या बोलत होत्या.
सौमित्र चॅटर्जी यांच्यासोबतचा संवाद कायम आपल्या ज्ञानात भर घालणारा, आनंददायी अनुभव असे. “ते एक असे अभिनेते होते, ज्यांचा वारसा पुढे घेऊन जाण्याचा प्रयत्न अगदी आजच्या काळातही सगळे बंगाली कलाकार करत असतात. त्यांचे अभिनेता म्हणून कार्य, त्यांची अभिनयाची शैली येणाऱ्या पिढ्यांनाही प्रेरणा देत राहील. त्यांच्यासोबत काही काम करण्याची संधी मला लाभली, हे माझे सौभाग्य आहे,” असे त्यांनी पुढे सांगितले.
आजच्या उदयोन्मुख अभिनेत्यांनी त्यांची मुक्त कार्यशैली, खास सर्जनशील मन आणि संवेदनशील शहाणपण, यांचा आदर्श घ्यायला हवा, असेही त्यांनी सांगितले.
यावेळी, चित्रपटाच्या निर्मात्यांनी, सांगितले, ‘की सुरुवातीला जेव्हा आम्ही हा चित्रपट बनवण्याचे ठरवले, त्यावेळी, सौमित्र चॅटर्जी यांनी आमचा प्रस्ताव नाकारला, मात्र नंतर अनेकवेळा विनंती केल्यावर अखेर त्यांनी संमती दिली. त्यांच्यावर चरित्रपट बनवण्याऐवजी, आम्ही त्यांनाच घेऊन, त्यांच्या खऱ्या आयुष्यातील प्रवास चित्रित केला.”
अभिजान

दिग्दर्शकाविषयी : परमब्रत चट्टोपाध्याय हे एक अभिनेते आणि चित्रपट निर्माते आहेत. त्यांनी एकूण 87 चित्रपटांमध्ये अभिनय केला आहे .  ‘कहानी’ या  गाजलेल्या हिन्दी चित्रपटांतून त्यांनी हिन्दी सिनेसृष्टीत प्रवेश केला.
चित्रपटाविषयी : डॉ संजय सेन, एक अनिवासी भारतीय कर्करोग तज्ञ आहेत. ते कोलकाता इथे येतात ते सौमित्र चॅटर्जी, या बंगाली चित्रपटाच्या सुवर्णकाळातील अभिनेत्याच्या प्रवासाविषयी जाणून घेण्यासाठी. सुरुवातीला सौमित्र चॅटर्जी त्यांना सरळ नकार देतात. मात्र नंतर, ते त्यांच्या आयुष्याचे चित्रण करायला तयार होतात. त्यांचे जीवन, अनुभव, तत्वज्ञान आणि आयुष्यात बसलेले धक्के, संकटे या सर्वांचा हा प्रवास आहे.
निर्माते : रतनश्री निर्माण, ही नव रतन जवहार यांची संस्था आहे. तर रोडशो ही संस्था परमब्रत चट्टोपाध्याय, अरित्रा सेन आणि सुप्रियो सेन यांनी 2016 साली स्थापन केली.
कलाकार आणि तंत्रज्ञ
पटकथा : परमब्रत चट्टोपाध्याय, पद्मनाभ
प्रसिद्धी विभाग : अप्पू प्रभाकर
संकलन : सुमित चौधरी
कलाकार : सौमित्र चॅटर्जी, जिष्णू सेनगुप्ता, प्रेमब्रत सी.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
पंतप्रधान कार्यालय
पंतप्रधान कार्यालयात 'दिवाळी मिलन' आयोजित
नवी दिल्ली, 30 ऑक्टोबर 2019
आज लोक कल्याण मार्गावर पंतप्रधान कार्यालयातील सर्व अधिकारी व कर्मचारी यांच्यासाठी 'दिवाळी मिलन' आयोजित करण्यात आले होते. पंतप्रधान नरेंद्र मोदी यांनी सर्वांना दिवाळीच्या हार्दिक शुभेच्छा दिल्या.
संपूर्ण पंतप्रधान कार्यालयातील कर्मचाऱ्यांनी केलेल्या चांगल्या कामाचे कौतुक करताना पंतप्रधान म्हणाले की, कर्मचाऱ्यांच्या परिश्रम व निरंतर प्रयत्नांमुळे सरकारने केलेले सर्व परिवर्तन कार्य शक्य झाले आहे. मागील वर्षात घडलेल्या घटनांचा आढावा घेण्यास आणि येणाऱ्या वर्षात अधिकाधिक उंची गाठण्यासाठी प्रयत्नांची शिकस्त करण्याचे आव्हान त्यांनी कर्मचाऱ्यांना केले.
पंतप्रधान म्हणाले की, पीएम कार्यालय संपूर्ण सरकारसाठी एक आदर्श म्हणून काम करत असून पीएमओ केवळ अंमलबजावणीच करत नाही तर प्रेरणा आणि मार्ग हही दाखवते. पंतप्रधानांनी कर्मचाऱ्यांना त्यांच्या कामाच्या नैतिकतेने आणि वचनबद्धतेने उर्वरित सरकारसाठी प्रेरणास्थान बनावे असे आवाहन केले. २०२२ मध्ये भारताने स्वातंत्र्याचे 75 वे वर्ष साजरे करतांना सर्व उद्दिष्ट पूर्ण होतील अशी उद्दीष्टे त्यांनी मांडली.
पंतप्रधान म्हणाले की पीएमओने लाखो नागरिकांची स्वप्ने व आकांक्षा पूर्ण करण्याच्या दिशेने काम करत राहिले पाहिजे.
B.Gokhale/P.Malandkar
(Visitor Counter : 53
पंतप्रधान कार्यालय
आशियाई क्रीडा स्पर्धा 2022 मध्ये 4x400 पुरुष रिले स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी भारतीय संघाचे अभिनंदन केले
नवी दिल्ली, 4 ऑक्टोबर 2023
हँगझोऊ येथील आशियाई क्रीडा स्पर्धा 2022 मध्ये पुरुषांच्या 4x400 रिले स्पर्धेत सुवर्णपदक जिंकल्याबद्दल मुहम्मद अनस याहिया, अमोज जेकब, मुहम्मद अजमल आणि राजेश रमेश यांचे अभिनंदन केले आहे.
पंतप्रधानांनी x संदेशात म्हटले आहे:
आशियाई क्रीडा स्पर्धेत पुरुषांच्या 4x400 रिले स्पर्धेत आपल्या संघाने केलेली कामगिरी अद्वितीय होती.
मोहम्मद अनस याहिया, अमोज जेकब, मोहम्मद अजमल आणि राजेश रमेश यांनी आपल्या दिमाखदार कामगिरीने भारताला सुवर्णपदक मिळवून दिल्याचा अभिमान आहे. त्यांचे अभिनंदन.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(